มีอาการคันที่ช่องคลอด มีเลือดออก มีโอกาสเป็นโรคร้ายมั้ยคะ
สวัสดีค่ะ การวินิจฉัยที่เป็นไปได้-ช่องคลอดติดเชื้อแบคทีเรีย หรือโพรโทซัว อาจมีอาการคันและระคายเคืองช่องคลอด ตกขาวสีเขียวหรือเทาหรือมีเลือดปน และอาจมีกลิ่นเหม็นคาว-ช่องคลอดติดเชื้อรา อาจมีอาการคันและระคายเคืองช่องคลอด มีตกขาวสีขาวขุ่นเป็นก้อน-อาการช่องคลอดแห้ง-ช่องคลอดระคายเคืองจากสารสัมผัสที่ใช้เช่นสบู่มะเร็งที่ปากมดลูกหรือติ่งเนื้อปากมดลูกนั้น อาจมีเลือดออกจากช่องคลอดที่ผิดปกติได้ แต่มักไม่ก่อให้เกิดอาการคันแนะนำพบสูตินรีแพทย์เพื่อตรวจภายในเพิ่มเติมค่ะ หากแพทย์พบรอยโรคที่น่าสงสัยอาจจะเก็บตัวอย่างหรือชิ้นเนื้อไปตรวจ หรือถ้าพบว่าช่องคลอดมีการติดเชื้อก็จะได้รับยาฆ่าเชื้อที่ตรงกับโรคการดูแลตัวเองเบื้องต้น ไม่สวนล้างช่องคลอดเด็ดขาด ใช้น้ำเปล่าสะอาดทำความสะอาดบริเวณภายนอกเท่านั้น งดการมีเพศสัมพันธ์ ยังไม่ซื้อยาใดๆมารับประทานหรือเหน็บเอง และควรตรวจคัดกรองมะเร็งปากมดลูกทุกปี